Go Nyamišwa ke Lenyalo la Gago _ Thušo Bakeng sa Lapa
MABAPI LE RENA
Lenaneo la Thuto ya Beibele
Sehlogo sa go Feta
TABA YA LETLAKALA LA KA NTLE Kanegelo Yeo e sa Tsebjego ka Tlholo
THUŠO BAKENG SA LAPA Ge o Nyamišitšwe ke Lenyalo la Gago
Na Motho yo o Ntshwanetše?
O ka rata go bala sehlogo se ka leleme lefe? %%
Ge o Nyamišitšwe ke Lenyalo la Gago
Le ka kgona go kaonefatša tswalano ya lena. Lega go le bjalo, sa pele, ela hloko lebaka leo o ikwago o nyamile.
LEBAKA LA GO DIREGA GA SEO
Go bonagala diphapano di sa lokišege. Ge ba sa le lefereyong, gantši banyalani ba hlokomologa diphapano. Lega go le bjalo, ge ba se na go nyalana, monna le mosadi ba thoma go lemoga kamoo ba sa swanego ge go tliwa mokgweng wa poledišano, go dirišeng tšhelete gotee le go rarolleng mathata. Diphapano tšeo mathomong di bego di sa re selo ga bjale go ka bonagala go le thata go di kgotlelela.
O be o letetše dilo tšeo di sa kgonegego. Batho ba bangwe ba tsena lenyalong ka kgopolo ya gore ba hweditše yena motho yola ba bego ba swanetše go phela le yena. Le ge kgopolo yeo e ka bonagala e kgahliša, e ka ba molaba o kotsi. Ge go tsoga mathata, toro yela ya go nagana gore ba a swanelana e a fela, ya šia banyalani le maikwelo a gore ba dirile phošo.
SEO O KA SE DIRAGO
Boledišanang ka maikwelo a lena. Ge e ba molekane wa gago a go kwešitše bohloko ka mantšu goba ka ditiro, na o ka kgona go hlokomologa taba yeo? Ge e ba o palelwa, gona o se ke wa fo homolela molekane wa gago. O theošitše maswafo, boledišana le molekane wa gago ka taba yeo ka pela ka mo go ka kgonegago, mohlomongwe ka lona letšatši leo.—Molao wa motheo wa Beibele: Baefeso 4:26.
Tseba phapano magareng ga maikwelo a gago le maikemišetšo a molekane wa gago. Ke therešo gore ga go le o tee go lena yo a tlogago a ikemišeditše go kweša yo mongwe bohloko. Kgonthišetša molekane wa gago seo, ka gore o kgopele tshwarelo go tšwa pelong ka selo le ge e le sefe seo o ka bago o mo kwešitše bohloko ka sona. Ke moka ahlaahlang dilo tšeo bobedi bja lena le ka di dirago e le go phema go kwešana bohloko go sa hlokagale. Latelang keletšo ya Beibele e rego: “Bontšhanang botho, le šokelane ka bonolo, le lebalelane ka bolokologi.”—Baefeso 4:32.
“O thabe le mosadi wa bofseng bja gago.”—Diema 5:18.
Ithute ka mo go Oketšegilego
LAPA LA GAGO LE KA THABA